...તેના બીજે દિવસે દરદીઓને પ્રવેશ મળ્યો ન હતો. 

બે દરદીઓએ તો હંગામી હૉસ્પિટલના દરવાજે જ છેલ્લા શ્વાસ લીધા હતા. ત્યાં પણ ઍમ્બ્યુલન્સ સેવા 108 વગર દરદીને પ્રવેશ આપવામાં ઠાગાઠૈયા થતા હતા. 

જોકે ગુજરાત હાઈકોર્ટે કરેલી સુઓ મોટો અરજીમાં અમદાવાદ કૉર્પોરેશનની 108માં જ દરદીઓને લાવવાના વલણની આકરી ટીકા કરી હતી. 

કોર્ટે કહ્યું હતું કે શું અમદાવાદ કૉર્પોરેશન રાજ્યનો ભાગ નથી? કઈ રીતે રાજ્યના નિયમોને અવગણીને પોતાના નિયમો લોકો પર લાદી શકે?

અમદાવાદસ્થિત સેન્ટર ફૉર ડેવલપમૅન્ટ અલ્ટરનેટીવ્સમાં અર્થશાસ્ત્રનાં ડિરેક... બાકીનો લેખ લખો:
ક્ષેત્રે નબળી રહી કામગીરી?

ગુજરાતનું આ વખતનું બજેટ 2,27,029 કરોડનું છે. જેમાં આરોગ્ય અને પરિવારકલ્યાણ મંત્રાલય માટે રૂ. 11,323 કરોડની જોગવાઈ કરવામાં આવી છે. 

આના કરતાં અન્ય જે વિભાગોને વધુ રકમ ફાળવવામાં આવી છે, એમાં શહેરી વિકાસ અને ગૃહનિર્માણ વિભાગ 13,493 કરોડ, માર્ગ-મકાન વિભાગ માટે 11,185 કરોડ, ઊર્જા અને પેટ્રો કૅમિકલ્સ વિભાગ માટે 13,034 કરોડ ફાળવવામાં આવ્યા છે.

બજેટમાં આરોગ્ય અને પરિવારકલ્યાણ માટે ફાળવેલાં નાણાં અંગે ઇન્દિરા હિરવે કહે છે, "ગુજરાતની જેટલી વસતી છે, એ જોતાં આ રકમ ખૂબ નાની કહેવાય."

ગયા વર્ષે આરોગ્ય અને પરિવારકલ્યાણ મંત્રાલય માટે રૂ. 11,243 કરોડ ફાળવવામાં આવ્યા હતા.

બીબીસી સાથે વાત કરતાં આઈઆઈટી, દિલ્હીના ઇકૉનૉમિક્સના ઍસોસિયેટ પ્રોફેસર રીતિકા ખેડા કહે છે, "કોરોના મહામારીને લીધે ગયા વર્ષે પણ લોકોએ જીવ ગુમાવ્યા હતા અને તકલીફો વેઠી હતી. એને ધ્યાનમાં લઈને આ વર્ષે આરોગ્યનું બજેટ વધારવું જોઈતું હતું."

"ગયા વર્ષ કરતાં આ વર્ષે બજેટમાં માત્ર 80 કરોડ વધારવામાં આવ્યા છે, જે ખૂબ નાની રકમ કહેવાય. એ દર્શાવે છે કે મહામારીના ઉકેલને પ્રાથમિકતા નથી આપવામાં આવી. ગુજરાતની જે હાલત અત્યારે ખરાબ થઈ છે તેમાં આ પણ એક કારણ ગણી શકાય."

વાઇબ્રન્ટ ગુજરાત અને ખાનગીકરણનો વાયરો

ગુજરાત મૉડલ શું માત્ર એક માર્કેટિંગ સ્ટન્ટ છે?

2015માં જે વાઇબ્રન્ટ ગુજરાતનું આયોજન થયું હતું તે વખતે તેની એક સ્લાઇડ-રૂપરેખામાં દર્શાવાયું હતું કે, લાંબા ગાળાનો અનુભવ ધરાવતું ગુજરાત દેશનું  ફાર્માસ્યુટિકલ મથક છે. ફાર્મા સેક્ટરની 40% ટકા મશીનરીનું ગુજરાત ઉત્પાદન કરે છે.

દેશમાં હૃદયરોગના દરદીના શરીરમાં મુકાતાં સ્ટેન્ટનું 70% ઉત્પાદન ગુજરાત કરે છે. દેશના 58% ઑર્થોપેડિક ઇમ્પ્લાન્ટ્સનું ઉત્પાદન ગુજરાત કરે છે. દેશના ફાર્મા ક્ષેત્રનું 33% મૅન્યુફૅક્ચર અને દેશના ફાર્મા ઍક્સ્પૉર્ટમાં 28% હિસ્સો ગુજરાત ધરાવે છે.

મુદ્દો એ છે કે ગુજરાત આટલું આગળ હોવા છતાં પણ કોરોનાના બીજા વંટોળમાં લોકોને રેમડેસિવિર ઇન્જેક્શન મેળવવામાં ફાંફાં પડી ગયા છે. હૉસ્પિટલોમાં ઓક્સિજનની કમી છે.

શારીક લાલીવાલા કહે છે, "ગુજરાત ફાર્માસ્યુટિકલનું મથક છે પરંતુ એ મૂડીવાદ-કૅપિટલિઝમનું મૉડલ છે. તમે હૃદયમાં બેસાડવાનાં સ્ટેન્ટ બનાવી રહ્યા છો એ સારી વાત છે પણ કેટલામાં વેચી રહ્યા છો અને એ સ્ટેન્ટ કોને કેવી રીતે પહોંચી રહ્યા છે એ જોવું પડે."

"શું લોકો સ્ટેન્ટ મુકાવવા હોય તો સિવિલ હૉસ્પિટલમાં...